ᱥᱟᱱᱫᱮᱥ ᱡᱷᱤᱝᱜᱟᱱ

ᱥᱟᱱᱫᱮᱥ ᱡᱷᱤᱝᱜᱟᱱ (ᱡᱟᱱᱟᱢ 21 ᱡᱩᱞᱟᱭ 1993) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱮᱥᱟᱫᱟᱨ ᱯᱷᱩᱴᱵᱚᱞ ᱠᱷᱮᱞᱳᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱤᱱᱰᱤᱭᱟ ᱥᱩᱯᱟᱨ ᱞᱤᱜᱽ ᱠᱞᱚᱵᱽ ᱜᱳᱣᱟ ᱟᱨ ᱵᱷᱟᱨᱚᱛ ᱨᱮᱱ ᱡᱟᱹᱛᱤᱭᱟᱹᱨᱤ ᱫᱚᱞ ᱞᱟᱹᱜᱤᱫ ᱥᱮᱱᱴᱟᱨᱼᱵᱮᱠ ᱨᱮ ᱠᱷᱮᱞ ᱮᱫᱟᱭ ᱾

ᱩᱱᱤ ᱒᱐᱑᱔ ᱥᱟᱹᱦᱤᱛ ᱨᱮ AIFF ᱥᱮᱨᱢᱟ ᱨᱮᱱ ᱥᱚᱨᱮᱥ ᱠᱷᱮᱞᱳᱰᱤᱭᱟᱹ ᱥᱤᱨᱯᱷᱟᱹ ᱦᱟᱢᱮᱴ ᱞᱮᱫᱟᱭ ᱟᱨ ᱒᱐᱑᱕ ᱥᱟᱹᱦᱤᱛ ᱨᱮ ᱵᱷᱟᱨᱚᱛ ᱡᱟᱹᱛᱤᱭᱟᱹᱨᱤ ᱜᱟᱫᱮᱞ ᱞᱟᱹᱜᱤᱫ ᱠᱷᱮᱞ ᱮ ᱮᱦᱚᱵ ᱞᱮᱫᱼᱟ ᱾ 2020 ᱥᱟᱹᱦᱤᱛ ᱨᱮ, ᱡᱷᱤᱝᱜᱟᱱ ᱫᱚ ᱵᱷᱟᱨᱚᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱠᱷᱮᱞᱚᱸᱰ ᱢᱟᱹᱱ ᱟᱨᱡᱩᱱ ᱥᱤᱨᱯᱟᱹ ᱛᱮ ᱠᱚ ᱢᱟᱹᱱᱥᱟᱨᱦᱟᱣ ᱞᱮᱫᱮᱭᱟ ᱾   ᱩᱱᱤ ᱫᱚ ᱟᱨᱦᱚᱸ 2020-21 AIFF ᱠᱚᱲᱟ ᱠᱚᱣᱟᱜ ᱥᱮᱨᱢᱟ ᱨᱮᱱ ᱥᱚᱨᱮᱥ ᱠᱷᱮᱞᱳᱰᱤᱭᱟᱹ ᱥᱤᱨᱯᱷᱟᱹ ᱦᱟᱢᱮᱴ ᱟᱠᱟᱫᱟᱭ ᱾

 ᱠᱞᱚᱵᱽ ᱡᱤᱭᱚᱱ 

 ᱯᱳᱭᱞᱳ ᱠᱟᱹᱢᱤ ᱡᱤᱭᱚᱱ 2011-14 
ᱪᱚᱱᱰᱤᱜᱚᱲ  ᱨᱮ ᱡᱟᱱᱟᱢ ᱠᱟᱛᱮ, ᱡᱷᱤᱝᱜᱟᱱ ᱫᱚ ᱥᱮᱱᱴ ᱥᱴᱤᱯᱷᱮᱱᱥ ᱮᱠᱟᱰᱤᱢᱤ ᱨᱮ ᱯᱷᱩᱴᱵᱚᱞ ᱨᱮᱭᱟᱜ ᱥᱮᱪᱮᱫᱮ ᱧᱟᱢ ᱞᱮᱫᱟ ᱾ ᱮᱠᱟᱰᱮᱢᱤ ᱨᱮ ᱛᱟᱦᱮᱸᱱ ᱚᱠᱛᱮ, ᱡᱷᱤᱝᱜᱟᱱ ᱫᱚ ᱢᱮᱱᱪᱮᱥᱴᱟᱨ ᱤᱭᱩᱱᱟᱭᱴᱮᱰ ᱯᱨᱤᱢᱤᱭᱟᱨ ᱠᱟᱯ ᱨᱮᱭᱟᱜ ᱫᱚᱠᱷᱤᱱᱼᱯᱩᱨᱵᱚ ᱮᱥᱤᱭᱟ ᱯᱷᱟᱭᱱᱮᱞ ᱨᱮ ᱥᱮᱴᱮᱨ ᱞᱟᱹᱜᱤᱫ ᱜᱚᱲᱚᱭ ᱮᱢ ᱞᱮᱫ ᱛᱟᱦᱮᱸᱫ᱾ ᱩᱱᱤ  ᱑᱙ ᱩᱢᱮᱨ ᱞᱟᱛᱟᱨ ᱨᱮᱱᱟᱜ ᱪᱚᱱᱰᱤᱜᱚᱲ ᱯᱚᱱᱚᱛ ᱫᱚᱞ ᱮ ᱟᱹᱭᱩᱨ ᱞᱮᱫᱟ, ᱡᱟᱸᱦᱟ ᱫᱚ ᱩᱱᱠᱩ ᱵᱤᱹᱥᱤ ᱨᱳᱭ ᱴᱨᱚᱯᱷᱤ ᱡᱤᱛᱠᱟᱹᱨ ᱨᱮ ᱜᱚᱲᱚᱣᱟᱫ ᱠᱚ ᱛᱟᱦᱮᱸᱫ ᱾

ᱯᱚᱱᱚᱛ ᱜᱟᱫᱮᱞ ᱟᱨ ᱮᱠᱟᱫᱮᱢᱤ ᱜᱟᱫᱮᱞ ᱞᱟᱹᱜᱤᱫ ᱱᱟᱯᱟᱭ ᱩᱫᱩᱜ ᱥᱚᱫᱚᱨ ᱛᱟᱭᱚᱢ, ᱡᱷᱤᱝᱜᱟᱱ ᱫᱚ 2011 ᱥᱟᱹᱦᱤᱛ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮ ᱟᱭᱼᱞᱤᱜ 2 ᱟᱱ ᱛᱷᱚᱱᱚᱛ ᱜᱟᱫᱮᱞ ᱤᱭᱩᱱᱟᱭᱮᱴᱰ ᱥᱤᱠᱤᱢ ᱨᱮ ᱥᱮᱞᱮᱫ ᱞᱟᱹᱜᱤᱫ ᱱᱮᱶᱛᱟᱭ ᱧᱟᱢ ᱞᱮᱫᱼᱟ ᱾ ᱡᱷᱤᱝᱜᱟᱱ ᱞᱟᱹᱜᱤᱫ ᱵᱤᱰᱟᱹᱣ ᱠᱚ ᱥᱚᱠᱥᱮᱥ (success) ᱞᱮᱱᱟ ᱟᱨ ᱩᱱᱤ ᱫᱚ ᱛᱟᱭᱚᱢ ᱪᱟᱸᱫᱳ ᱰᱤᱥᱮᱢᱵᱚᱨ ᱨᱮ ᱠᱞᱚᱵᱽ ᱞᱟᱹᱜᱤᱫ ᱠᱚ ᱥᱟᱭᱤᱱ ᱞᱮᱫᱼᱟᱭ ᱾ ᱤᱱᱰᱤᱭᱟ ᱤᱱᱴᱚᱨᱱᱮᱥᱱᱟᱞ ᱨᱮᱱ ᱢᱟᱨᱮ ᱠᱷᱮᱞᱳᱰᱤᱭᱟᱹ ᱵᱷᱟᱭᱪᱩᱝ ᱵᱷᱩᱴᱤᱭᱟ ᱟᱨ ᱨᱮᱱᱮᱰᱤ ᱥᱤᱝ ᱥᱟᱶᱛᱮ ᱠᱷᱮᱞᱳᱰ ᱠᱟᱛᱮ, 2012 ᱥᱟᱞ ᱛᱟᱭᱚᱢ ᱤᱭᱩᱱᱟᱭᱮᱴᱰ ᱥᱤᱠᱤᱢ ᱟᱭᱼᱞᱤᱜ ᱨᱮ ᱩᱛᱱᱟᱹᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ